laion/Wikipedia-Exotic huggingface dataset:
בוזון

בוזונים הם חלקיקים נושאי כוח שהספין שלהם הוא מספר שלם (בניגוד לפרמיונים). חלקיקים אלו עשויים להיות חלקיקים אלמנטריים או מורכבים מתת-חלקיקים אחרים. חלקיקים אלו לרוב מאפשרים העברת כוח בין פרמיונים שהם חלקיקי חומר. הבוזונים קרויים על שמו של סאטינדרה נאת בוז. על פי תורת השדות הקוונטית והמודל הסטנדרטי, ארבעת הכוחות היסודיים בטבע (הכוח הגרעיני החזק, הכוח הגרעיני החלש, הכוח האלקטרומגנטי וכוח הכבידה) נישאים על ידי ארבע משפחות של בוזוני כיול, שהם 13 חלקיקים תת-אטומיים אלמנטריים: פוטונים - בעל ספין 1, נושא את הכוח האלקטרומגנטי. גלואון - בעל ספין 1, נושא את הכוח החזק. (ישנם שמונה סוגים). בוזוני W ו-Z - בעלי ספין 1, נושאים את הכוח החלש (ישנם שני סוגי W וסוג אחד של Z). הגרביטון המשוער - בעל ספין 2, נושא את כוח הכבידה. לפי המודל הסטנדרטי קיים גם בוזון היגס, בעל ספין 0 הקובע את מסתם של שאר החלקיקים. קיומו של בוזון היגס עמד כהשערה משך מספר שנים, אך ביולי 2012 הוכרז במסגרת ניסוי שנערך בשווייץ על ודאות של 99.99995% לקיומו. מזונים הם בוזונים נוספים, שהם חלקיקים תת-אטומיים שאינם אלמנטריים, המורכבים מקווארקים, ובעלי ספין שלם. חלקיקים המורכבים מבוזונים (או ממספר זוגי של פרמיונים), גם הם בוזונים. כך אטומי הליום-4 או פונונים, למשל, הם בוזונים. בניגוד לפרמיונים, מספר בוזונים יכולים להימצא באותו מקום ובאותו מצב פיזיקלי. במקרה כזה אין דרך להבדיל ביניהם - אין לחלקיק אחד זהות שונה מזו של החלקיקים האחרים. למעשה, בוזונים אף נוטים להימצא באותו מצב פיזיקלי (ראו עיבוי בוז-איינשטיין). הסיבה לכך שמספר בוזונים נוטים להימצא באותו מצב פיזיקלי (ושבמקרה כזה אין ביניהם שום הבדל) היא שלבוזונים יש מצב קוונטי סימטרי. מכך נובע גם שבוזונים מקיימים את סטטיסטיקת בוז-איינשטיין. מיון החלקיקים מדיה וקבצים בנושא בוזון בוויקישיתוף ארז גרטי, חלקיקי החומר – בוזונים חלשים, במדור "מאגר המדע" באתר של מכון דוידסון לחינוך מדעי, 4 ביולי 2011 בוזון, באתר אנציקלופדיה בריטניקה (באנגלית)
עלמא (פירושונים)

עלמא היא מילה בארמית שפירושה "העולם". מילה זו נמצאת בשימוש רב בספרות הקבלית, למשל: "עלמא דאתגליא" – פירושו "העולם הגלוי", העולם הגשמי. "עלמא דאתכסיא" – פירושו "העולם המכוסה", העולם הרוחני. "עלמא דשקרא" – פירושו "עולם השקר", הבלי העולם. האם התכוונתם ל... עלמא – יישוב יהודי קדום בגליל העליון שהתקיים ככל הנראה מתקופה הרומית בארץ ישראל, ועד לתקופה העות'מאנית עלמא בית לתרבות עברית – עמותה אשר נוסדה ב-1996 על ידי ד"ר רות קלדרון עלמא (להקה) – להקה ישראלית עלמא (מערכת מידע) – מערכת לניהול ספריות של חברת אקס ליבריס עולמא – ריבוי של "עאלם" - איש דת מוסלמי בעל סמכות לפסוק בענייני השריעה עלמה
Hammer of Gods

Hammer of Gods (מאנגלית: פָּטִיש האֵלִים) הוא אלבום הבכורה של להקת הבלאקנד דת' מטאל האמריקאית אנג'לקורפס. האלבום יצא לאור באוגוסט של שנת 1996. כל השירים נכתבו והולחנו על ידי להקת אנג'לקורפס. אנג'לקורפס פּטה הלמקמפּ - שירה, גיטרה בס ג'נה פלוביקי - גיטרה ג'ון לונגסטרת' - תופים מידע על האלבום Hammer of Gods באתר MusicBrainz האלבום Hammer of Gods באתר Discogs האלבום באתר Encyclopaedia Metallum
עגולסת סדום

עֲגֻלֶּסֶת סְדוֹם (שם מדעי: Garra ghorensis) היא דג נחלים קטן ממשפחת הקרפיוניים, אשר מצוי בנחלים רדודים וצלולים בעלי זרימה מהירה ומצע אבני. עיקר תזונתה של העגולסת מבוסס על אצות. מין זה מופיע בספר האדום של החולייתנים עקב הימצאותו בסכנת הכחדה. בתחילת דרכה כמין הוגדרה עגולסת סדום כתת-מין של Garra tibanica, ובהמשך הוגדרה כמין בפני עצמו. הדעות לגבי מוצאו של המין חלוקות; יש הרואים בו מין ממוצא אפריקני, ואילו אחרים גורסים שמוצאו של מין זה באסיה. תחום תפוצת הדג בחלקו הדרומי של אגן ים המלח. המין היה אנדמי למספר קטן של מעיינות בנאות הכיכר, ונכחד כליל משטח מדינת ישראל. כיום קיימות שלוש אוכלוסיות נפרדות של מין זה בשטח ירדן, המתפרסות לאורך כ-20 קילומטרים בין נחל מוג'יב וואדי פיפה בשטח כולל של כ-40 קמ"ר. הירידה באוכלוסיות המין נובעת ככל הנראה עקב מספר גורמים שהמרכזי שבהם הוא שינויים בתוואי הנחלים, שנגרמו כתוצאה מבניית סכרים לאגירת מים, וגרמו לשינוי מבניהם של בתי הגידול שבהם שכנה עגולסת סדום. גורם נוסף הוא הכנסת מיני דגים שאינם מקומיים, כמו גמבוזיה מצויה, לבתי גידולה של העגולסת, אשר פגעו במארג המזון שבבתי הגידול וביכולתה של העגולסת להתרבות. כמו כן, זיהום המים כתוצאה מחקלאות הוסיף גם הוא לירידה באוכלוסיית הדגים. האזור שבו מצויה אחת מאוכלוסיות הדגים בירדן הוכרז כשמורת טבע, אולם אין ודאות אם הדבר יספק הגנה למין זה מפני הכחדה. בדומה למיני עגולסת נוספים, גופה של עגולסת סדום מוארך, והיא נצמדת למצע אבני בקרקעיות נחלים בעזרת כרית דביקה בצדו הגחוני של ראשה. מסביב לחוטמה מופיעות גבשושיות קרניות, אשר קיימות גם אצל פרטים צעירים. עגולסת סדום מתאפיינת בסנפירי חזה גדולים, שצורתם כמעט מעוינת כשהם מתוחים. הסנפירים שקופים, ורק סנפיר הזנב אפרפר. פס שחור אופקי מופיע לאורך בסיסו של סנפיר הגב. גחונה של העגולסת לבן-אפרפר, וגבה כהה יותר. הקשקשים אפורים-כהים בקצותיהם, ולכן ניתן להבחין בהם בקלות. בחודשי הקיץ משנים הדגים הזכרים את צבעיהם; גופם כתום-צהבהב, וגחונם בהיר יותר. סנפירי הזנב, השת, הגחון והחזה נצבעים בצבעי כתום עז בבסיסם, ובכתום בהיר יותר בקצותיהם. צבעו של סנפיר הגב נותר אפור. במבט צדי פיה של הנקבה מחודד, בעוד שפיו של הזכר מעוגל יותר. בנוסף בזכרים קיימת בליטה קטנה בגובה הנחיריים, והגבשושיות הקרניות גדולות ורבות יותר מאשר בנקבות. כמו כן סנפירי הגב והחזה בזכרים גדולים יותר. עגלסת הירדן איכתיולוגיה עגולסת סדום, באתר ITIS (באנגלית) עגולסת סדום, באתר NCBI (באנגלית) עגולסת סדום, באתר האנציקלופדיה של החיים (באנגלית) עגולסת סדום, באתר FishBase (באנגלית) עגולסת סדום, באתר GBIF (באנגלית) The status of Garra ghorensis in Jordan: distribution, ecology an threats Goren M. (1983). Freshwater Fishes of Israel: Biology and Taxonomy. Tel Aviv: Hakibutz Hameuchad Publishing House Ltd Krupp, F. and W. Schneider, (1989) The fishes of the Jordan River drainage basin and Azraq Oasis. p. 347-416. In Fauna of Saudi Arabia. vol. 10 עגולסת סדום באתר הרשימה האדומה של IUCN הספר האדום של החולייתנים בישראל, http://www.teva.org.il/_Uploads/dbsAttachedFiles/chulitanim.pdf Gorshkova, G. et al. (2012), Karyotypes of Garra rufa and G. ghorensis (Pisces, Cyprinidae) inhabiting the inland water systems of the Jordan basin. Italian Journal of Zoology, 79(1): p.9-12. Krupp, F. (1982) Garra tibanica ghorensis subsp.nov. (Pisces: Cyprinidae), an African element in the cyprinid fauna of the Levant. Hydrobiologia, Volume 88(3), p. 319-324
פוליקרפוב I-16

פוליקרפוב I-16 (ברוסית: истребитель шестнадцатый; באנגלית: Polikarpov I-16) היה מטוס קרב תוצרת ברית המועצות ששירת את חיל האוויר הסובייטי בראשית מלחמת העולם השנייה. ה-I-16 היה בעל עיצוב חדשני כאשר פותח בראשית שנות ה-30, הוא נקלט בחיל האוויר הסובייטי החל משנת 1934 והיווה את עמוד השדרה של מטוסי הקרב הסובייטים בשנות המלחמה הראשונות. בנוסף, לחמו מטוסי I-16 במלחמת סין–יפן השנייה, במלחמת האזרחים בספרד ובקרב חלקין גול. ה-I-16, בעל הממדים הצנועים, כונה על ידי הטייסים הרוסים "אישאק" או "אישאצ'וק" (Ishak/‏Ishachok; חמור/חמורון), בספרד הוא זכה לכינוי "ראטה" (Rata; עכברוש) על ידי הלאומנים ולכינוי "מוסקה" (Mosca; זבוב) על ידי הרפובליקנים. צוות: 1 (טייס) אורך: 6.13 מטר מוטת כנפיים: 9 מטר גובה: 3.25 מטר שטח כנף: 14.5 מ"ר משקל ריק: 1,490 ק"ג משקל מקסימלי: 1,941 ק"ג מנוע: 1 X כוכבי שבטסוב M-63‏ 1,100 כ"ס. מהירות מקסימלית: 525 קמ"ש בגובה 3,000 מטר טווח: 700 ק"מ סייג רום: 9,700 מטר מהירות נסיקה: 14.7 מטר/שנייה עומס כנף: 134 ק"ג/מ"ר כוח/מסה: 0.346 קילוואט/ק"ג 2 X מקלעי ShKAS בקוטר 7.62 מ"מ מעל המנוע 2 X תותחי ShKAS בקוטר 20 מ"מ בכנפי המטוס 6 X‏ רקטות RS-82 או פצצות במשקל של עד 500 ק"ג מדיה וקבצים בנושא פוליקרפוב I-16 בוויקישיתוף פוליקרפוב I-16 באתר 'Flying Heritage'. פוליקרפוב I-16 באתר 'Air Pages'. ערך זה הוא קצרמר בנושא כלי טיס צבאיים ובנושא ברית המועצות. אתם מוזמנים לתרום לוויקיפדיה ולהרחיב אותו.
דולינסקה

דולינסקה (באוקראינית: Долинська) היא עיר במחוז קירובוגרד אוקראינה. שנת הייסוד של דולינסקה נחשבת 1873, אז באזור נבנתה תחנת רכבת. ב-1896 ביישוב היו 25 בתים בהם התגוררו 227 תושבים. החל משנות ה-90 של המאה ה-19 החל היישוב להתפתח בקצב מהיר, נבנתה כנסייה והחלו להיבנות בנייני מגורים דו-קומתיים. ב-1891 נבנה בית הספר למקצועות רכבת. ב-1908 אוכלוסיית היישוב מנתה כ-2,500 תושבים. ב-7 בנובמבר 1924 החלה לפעול תחנת כוח. ב-8 באוגוסט 1941 דולינסקה נכבשה על ידי הגרמנים ושוחררה על ידי הצבא האדום ב-12 במרץ 1944. ב-14 במאי 1957 היישוב קיבל מעמד של עיר. מדיה וקבצים בנושא דולינסקה בוויקישיתוף
נובואוקראינקה

נובואוקראינקה (באוקראינית: Новоукраїнка; ביידיש: נאָוויקרײַנקע) היא עיר במחוז קירובוגרד אוקראינה. העיר הוקמה ב-1769 בשם פבלובו, ב-1813 שמה שונה לפבלובסק וב-1902 היא קיבלה את שמה הנוכחי. נובואוקראינקה קיבלה מעמד של עיר ב-1938. ב-1857 ביישוב התגוררו 6,346 תושבים. ב-1869 דרך העיר עברה מסילת רכבת שחיברה את אודסה עם קרמנצ'וג ובנובואוקראינקה בנו תחנת רכבת וזה תרם להתפתחותה. בזמן מלחמת רוסיה-טורקיה של 1877–1878 בעיר פעל בית חולים צבאי. ב-5 באוגוסט 1941 העיר נכבשה על ידי הגרמנים ושוחררה על ידי הצבא האדום ב-17 במרץ 1944. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא נובואוקראינקה בוויקישיתוף אתר האינטרנט הרשמי של נובואוקראינקה "נובואוקראינקה", באתר JewishGen (באנגלית) http://www.ukrstat.gov.ua/
Exterminate

Exterminate (מאנגלית: הָשמֵד) הוא האלבום השני של להקת הבלאקנד דת' מטאל האמריקאית אנג'לקורפס. האלבום יצא לאור בשנת 1998. כל השירים נכתבו והולחנו על ידי להקת אנג'לקורפס. אנג'לקורפס פטה הלמקמפ - שירה, גיטרה בס ביל טיילור - גיטרה ג'נה פלוביקי - גיטרה ג'ון לונגסטרת' - תופים מידע על האלבום Exterminate באתר MusicBrainz האלבום Exterminate באתר ספוטיפיי האלבום באתר Encyclopaedia Metallum ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
The Inexorable

The Inexorable (מאנגלית: הָקֵשוּחִים) הוא האלבום השלישי של להקת הבלאקנד דת' מטאל האמריקאית אנג'לקורפס. האלבום יצא לאור בשנת 1999, והוא האלבום האחרון של הלהקה לפני שהתפרקה ועד האיחוד בשנת 2006. כל השירים נכתבו והולחנו על ידי להקת אנג'לקורפס. אנג'לקורפס פטה הלמקמפ - שירה, גיטרה בס ג'נה פלוביקי - גיטרה טוני לאורנו - תופים מידע על האלבום The Inexorable באתר MusicBrainz האלבום The Inexorable באתר Discogs האלבום The Inexorable באתר ספוטיפיי האלבום באתר Encyclopaedia Metallum ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
יקיר שינה

יקיר שינה (נולד ב-25 בספטמבר 1985) הוא כדורגלן עבר ישראלי ששיחק בעמדת הבלם. שינה החל לשחק כדורגל במחלקת הנוער של מכבי תל אביב, וב-7 באוגוסט 2004 ערך את הופעת הבכורה שלו בקבוצה הבוגרת של המועדון, בניצחון 4–0 על הפועל נצרת עילית במסגרת גביע הטוטו. ב-23 בינואר 2005 ערך את הופעת הבכורה שלו בליגת העל, בהפסד 0–1 להפועל פתח תקווה. לאחר שמיעט לשחק במכבי תל אביב, הושאל בקיץ 2006 להפועל בני לוד מהליגה הלאומית. ב-12 במאי 2007 הבקיע את שער הבכורה שלו בקריירה, בניצחון 1–0 על הפועל עכו, ובסך הכל בעונה זו כבש שער אחד ב-29 הופעות. בקיץ 2007 הושאל להפועל עכו, במדיה ערך 31 הופעות וכבש שני שערים. בקיץ 2008 הושאל שינה למכבי אחי נצרת, ובסיום העונה עלה עם הקבוצה לליגת העל. ב-22 באוגוסט 2009 הבקיע את שער הבכורה שלו בליגת העל, בהפסד 1–2 להפועל פתח תקווה. ב-31 באוגוסט 2009 קרע שינה את הרצועה הצולבת וגמר את העונה. בקיץ 2010 חתם בהפועל רמת גן, ובסיום העונה ירד עם המועדון לליגה הלאומית. בקיץ 2011 הושאל שוב להפועל בני לוד, ובמהלך משחק מול קבוצתו הקודמת הפועל רמת גן, שנערך ב-20 באפריל 2012, גרם לקטטה בין אנשי שני המועדונים לאחר שהתגרה באוהדי הקבוצה היריבה. בית הדין של ההתאחדות לכדורגל העניש את שתי הקבוצות בהפחתת שלוש נקודות ממאזנן. לאחר שתי עונות כמושאל בהפועל בני לוד שוחרר שינה ממכבי תל אביב בקיץ 2013 וחתם בבית"ר תל אביב רמלה מהליגה הלאומית. בקיץ 2014 שב לליגת העל כאשר חתם לעונה אחת בהפועל רעננה, במדיה שותף ב-11 משחקי ליגה. ב-16 ביולי 2015 חזר לקדנציה שלישית בהפועל בני לוד. ב-19 ביולי 2016 חתם במכבי נתניה, לאחר שירדה לליגה הלאומית, והיה שותף לעלייתה לליגת העל. ב-25 במאי 2017 חתם שינה בהפועל ראשון לציון, במדיה שיחק עונה אחת, וב-16 ביולי 2018 חתם בהפועל מרמורק. ב-5 בנובמבר 2019 הודיע שינה על פרישה ממשחק פעיל. יקיר שינה, באתר ההתאחדות לכדורגל בישראל יקיר שינה, באתר Soccerway יקיר שינה, באתר FootballDatabase.eu יניב ויוסף אור, ‏ישנה מקום ישנה מזל? יקיר המגזר מסכם עונה, באתר ONE‏, 26 במאי 2010 מיכאל וייסרמן, הוכחתי מי זה יקיר שינה האמיתי, באתר דאבל פס, 13 ביוני 2012 דור בלך, ‏שינה: החולצה כוונה ל-3 אוהדים שאיחלו לי סרטן, באתר ONE‏, 21 באפריל 2012 אבי סרנה, ‏ביה"ד הפחית 3 נקודות ממאזנן של לוד והפועל ר"ג, באתר ONE‏, 24 באפריל 2012 אסף שטיינר, ‏יקיר הליגה הלאומית: יקיר שינה חתם בראשון לציון, באתר ONE‏, 25 במאי 2017
אנג'לקורפס

אנג'לקורפס (Angelcorpse) הייתה להקת בלאקנד דת' מטאל מקנזס סיטי שבארצות הברית, שנוסדה בשנת 1995 על ידי הבסיסט לשעבר בלהקת אורדר פרום כאוס, פטה הלמקמפ. הלהקה נוסדה בשנת 1995 בהרכב של פטה הלמקמפ (שירה וגיטרה בס), ג'נה פלוביקי (גיטרה) וג'ון לונגסטרת' (תופים), והקליטה דמו בשם Goats to Azazel שהוביל אותם לחתימת חוזה עם חברת התקליטים Osmose Productions. אלבום הבכורה של הלהקה, Hammer of Gods, יצא לאור שנה לאחר מכן, ואחריו הצטרף ללהקה הגיטריסט ביל טיילור שהיה חלק מהאלבום הבא של הלהקה, Exterminate. לאחר מכן הצטרף המתופף טוני לאורנו אבל טיילור עזב. בשנת 2006 הלהקה התאחדה והקליטה אלבום חדש - Of Lucifer and Lightning. בשנת 2009 הלהקה הכריזה על פיצול והתפרקה. (1996) Hammer of Gods (1998) Exterminate (1999) The Inexorable (2007) Of Lucifer and Lightning פטה הלמקמפ - שירה, גיטרה בס ג'נה פלוביקי - גיטרה ג'ון לונגסטרת' - תופים טוני לאורנו - תופים ביל טיילור - גיטרה מדיה וקבצים בנושא אנג'לקורפס בוויקישיתוף אנג'לקורפס, ברשת החברתית פייסבוק אנג'לקורפס, באתר ספוטיפיי אנג'לקורפס, באתר Last.fm (באנגלית) אנג'לקורפס, באתר AllMusic (באנגלית) אנג'לקורפס, באתר MusicBrainz (באנגלית) אנג'לקורפס, להקה באתר Encyclopedia Metallum (באנגלית) אנג'לקורפס, באתר דיזר אנג'לקורפס, באתר Yandex.Music (ברוסית) אנג'לקורפס, באתר Discogs (באנגלית) אנג'לקורפס, באתר Songkick (באנגלית) הביוגרפיה של הלהקה באתר Allmusic מאמר על התפרקות הלהקה
סעדיה פז

סעדיה פז (19 בינואר 1882 ברית המועצות - 12 בדצמבר 1961 חיפה) היה פעיל בתנועת פועלי ציון. עלה לארץ ישראל במסגרת העלייה השנייה. מראשוני החברים בארגונים בר גיורא והשומר. ממתיישבי אום ג'וני, הקואופרציה במרחביה ותל עדשים. יד ימינו של יהושע חנקין בגאולת הקרקעות. סעדיה פז נולד ב-1882 בשאמובו שבפלך מוהילב כסעדיה גולדברג לאביו אברהם גולדברג ולאימו גנסיה (מבית יפה). הבית בו גדל היה חרדי ופז נשלח בצעירותו ללמוד בחדר. ב-1897 נשלח ללמוד בישיבה במינסק, שם נחשף לפעילים ציונים שהביאוהו להצטרף לפעילות בתנועת פועלי ציון. כך, בנוסף ללימודיו בישיבה, עסק בפעילות ציונית ובמקביל למד את השפה הרוסית וכן לימודים כלליים אלמנטריים. בנובמבר 1904 עלה לארץ ישראל, במסגרת העלייה השנייה, והחל לעבוד כפועל חקלאי בזכרון יעקב, פתח תקווה ובת שלמה. שם פגש את ישראל שוחט ואיתו גיבש את הרעיון לבנות כח שמירה יהודי. את יישום הרעיון הלכה למעשה ביצע פז במסגרת הקולקטיב בסג'רה כחבר הארגון המחתרתי בר גיורא. בהמשך, הצטרף לארגון השומר והיה חבר בארגון החורש. לאחר סג'רה, עבר פז לעבוד במסחה ומשם עבר לאום ג'וני, לקואופרציה במרחביה. ב-1916 רכש המשרד הארצישראלי את אדמות תל עדשים ואנשי השומר עברו להתיישב שם. בתקופת מלחמת העולם הראשונה הפעיל את קשריו במוסדות השלטון על מנת להקל על היישוב ולבטל גזירות. ב-1917, כשהחל גירוש תל אביב, הגיש עזרה למגורשים שהגיעו לגליל. כשנחשפה מחתרת ניל"י, נאסר ונשלח לבית סוהר בנצרת ובדמשק, שם עונה והועמד למשפט באשמת בגידה. בית המשפט אומנם זיכה אותו אך הורה לגייסו לצבא העות'מאני, שם שירת בתפקיד עורפי. עם סיום המלחמה חזר ארצה. עיקר תרומתו של פז לתנועה הציונית הייתה עזרתו ליהושע חנקין בגאולת הקרקעות בתקופה בה עבד בחברת הכשרת היישוב. תפקידו העיקרי היה לסייר בין כפרי הערבים, לקשור קשרים עם אנשי הכפרים, לקדם את תהליכי הרכישה, לפשר במקרים של סכסוכים ולדאוג להוצאת האריסים מהאדמות. לאחר הקמת המדינה המשיך לעבוד בחברה עד פרישתו לגמלאות. בשנת 1960 זכה פז באזרחות לשם כבוד בעיר לחיפה. על שמו קרוי רחוב בחיפה. ב-1916 התחתן עם גיטל לינבסקי. לאחר שנפטרה בחיפה ב-1933, נשא ב-1936 את יפה זופמן. הובא למנוחות בחלקת "השומר" בבית הקברות בכפר גלעדי. נכדו היה חוקר האסלאם ראובן פז. סעדיה פז, זכרונות, הוצאת "חיפה", 1963 סעדיה פז, מזיכרון לסג'רה, ספר השומר, הוצאת דביר, 1957, עמודים 106–108 מדיה וקבצים בנושא סעדיה פז בוויקישיתוף דוד תדהר (עורך), "סעדיה פז", באנציקלופדיה לחלוצי הישוב ובוניו, כרך ו (1955), עמ' 2662 סיפור הקואופרציה באתר "החצר הגדולה במרחביה" ש. סבוראי, סעדיה פז, דבר, 11 בינואר 1962 מ.ז., סעדיה פז - למנוחות בכפר גלעדי, דבר, 15 בדצמבר 1961 בין חברי הקבוצה שעלתה על הקרקע היו גם אליעזר שוחט, ישראל בצר, משה קריגסר, צבי בקר, מאיר חזנוביץ, יחזקאל ניסנוב, פנחס שניאורסון, צבי נדב, יצחק נדב, מרדכי יגאל, ראובן קורקין, משה שר, משה שחר, רבקה ניסנוב, אלעזר פינקלשטיין, אסתר בקר, שפרה בצר, שרה קריגסר, שמואל הפטר ויצחק הוז שימש כ"מוכתר" מרחביה אזרחות־כבוד ל־12 אישים בחיפה, הצופה, 16 במאי 1960 אמציה פלד, רחוב סעדיה פז, בתוך "מדריך רחובות חיפה", באתר האינטרנט של עיריית חיפה גיטל ליניבסקה ז"ל, דבר, 26 בנובמבר 1933 גיטל נקברה בחלקת "השומר" בבית הקברות של כפר גלעדי
Of Lucifer and Lightning

Of Lucifer and Lightning (מאנגלית: על לוציפר ועל הברק) הוא האלבום הרביעי והאחרון של להקת הבלאקנד דת' מטאל האמריקאית אנג'לקורפס. האלבום יצא לאור במאי של שנת 2007. כל השירים נכתבו והולחנו על ידי להקת אנג'לקורפס. אנג'לקורפס פטה הלמקמפ - שירה, גיטרה בס ג'נה פלוביקי - גיטרה ג'ון לונגסטרת' - תופים מידע על האלבום Of Lucifer and Lightning באתר MusicBrainz האלבום Of Lucifer and Lightning באתר Discogs האלבום באתר Encyclopaedia Metallum ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
צ'ייס סטיין

צ'ייס סטיין (באנגלית: Chase Stein) הוא דמות בדיונית של גיבור-על המופיע בחוברות הקומיקס Runaways ביקום מארוול קומיקס. דמותו הופיעה לראשונה בחוברת Runaways #1 מיולי 2003, ונוצרה בידי הכותב בריאן ק. ווהן והמאייר אדריאן אלפונה. צ'ייס סטיין נולד לוויקטור ולג'אנט, ממציאים המיומנים ברובוטיקה ובייצור כלי נשק, וחברים בקבוצת "להקת האריות". להקת האריות כרתו ברית עם גזע הענקים העוצמתי "גיבורים", שבניהם יזכו לחיות כשכדור הארץ ייחרב - בהם צ'ייס. בניגוד לתקוותיהם של הוריו, צ'ייס לא הלך בדרכם המדעית אלא נעשה ספורטאי, מה שגרם לאביו להכות אותו לעיתים קרובות. ביום הולדתו השישה-עשר, צ'ייס ביקש ואן. בזמן זה, הוא גילה מקום מחבוא סודי בשם "ההוסטל". לאחר שככל הנראה דרס את דודו, צ'ייס היה עד לצד ניקו מינורו, אלכס ויילדר וגרטרוד יורקס כשהוריהם הרגו ילדה חפה מפשע. הוא גנב מאביו כפפות מיוחדות ומשקפי רנטגן, ולאחר שחילצו את מולי הייז ואספו את קרולינה דין, ילדים של חברים בלהקת האריות - Runaways - ברחו להוסטל, שם צ'ייס זכה לכינוי "טוקבק". הוא עזר בקרבות נגד להקת האריות ובמשימות שונות, ופיתח מערכת יחסים רומנטית עם גרטרוד. כאשר גרטרוד מתה, היא העבירה את הקשר הטלפתי שלה לאולד לייס אל צ'ייס, שלאחר ויכוח עם ניקו מה לעשות עם גופתה ברח, ולקח איתו את אולד לייס, טבעת הפענוח וספר זימון לגיבורים. הוא חזר בגישה אפלה יותר, ובסופו של דבר בגד בצוות. הוא גנב את מטה האחד ונטרל את ויקטור מנצ'ה, והלך לנסות להקריב את נשמתו לגיבורים כדי להחיות את גרטרוד. צ'ייס חזר לצוות, ולאחר שנראה כי אולד לייס נהרג, נדרס כשרדף אחרי ילדה שדמתה לגרטרוד. בעזרת אקדמיית האוונג'רס, ה-Runaways החזירו את אולד לייס, שכלל לא מת. צ'ייס וניקו נחטפו לעולם הרצח החדש של ארקייד לצד עוד 14 גיבורים בני-נוער, שם נאלצו להילחם ביניהם עד המוות. צ'ייס הפך לדארקהוק, אך לבסוף החזיר את הקמע לדארקהוק המקורי. כאשר ארקייד חשף את הנעשה, צ'ייס הפר את ברית השתיקה של הניצולים, וניצל את האירועים לצורכי פרסום. עם שאר הניצולים, הוא הסתנן לקבוצת אדוני הרשע, ולבסוף חזר עם ניקו ל-Runaways. את דמותו של צ'ייס סטיין בסדרת הלייב אקשן "הבורחים" מגלם השחקן גרג סולקין. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס
מקטע פליטה

בפיזיולוגיה של הלב, מִקְטַע פְּלִיטָה הוא מדד לתפקוד הסיסטולי של הלב, והוא מוגדר כיחס שבין נפח הפעימה לנפח החדר כשהוא מלא בדם. מדד זה נמדד על פי רוב באקוקרדיוגרפיה, ובמידה שהוא נמוך, הוא יכול להעיד על אי-ספיקת לב סיסטולית ועל חומרתה. מקטע הפליטה מחושב לפי היחס בין נפח הפעימה לנפח החדר בסוף הדיאסטולה. נפח הפעימה הוא למעשה ההפרש בין נפח החדר בסוף הדיאסטולה, שהוא נפח החדר כאשר הוא מלא בדם, לנפח החדר בסוף הסיסטולה, שהוא נפח החדר לאחר פליטת הדם מן החדר. בצורה מתמטית: E F = S V E D V = E D V − E S V E D V {\displaystyle EF={\frac {SV}{EDV}}={\frac {EDV-ESV}{EDV}}} , כאשר EF הוא מקטע הפליטה, SV הוא נפח הפעימה, EDV הוא נפח החדר הסוף-דיאסטולי ו-ESV הוא נפח החדר הסוף-סיסטולי. טווח הערכים התקין למקטע הפליטה נע בין 55% ל-70%. על מנת להגדיר אי-ספיקת לב עם תפקוד סיסטולי ירוד, על מקטע הפליטה להיות נמוך מ-40%. כאשר מקטע הפליטה נמוך מ-25% תתלווה לכך לרוב הסתמנות מתמדת של אי-ספיקת לב, למשל קוצר נשימה קבוע. אף שאקוקרדיוגרפיה היא השיטה הנפוצה ביותר למדידת מקטע פליטה, ניתן למדוד מקטע פליטה באמצעי דימות נוספים כטומוגרפיה ממוחשבת, דימות תהודה מגנטית, מיפוי לב ומיפוי MUGA או בצנתור לב. באקוקרדיוגרפיה נמדדים נפחי החדר בסוף הדיאסטולה ובסוף הסיסטולה וכך מחושב מקטע הפליטה. לחלופין, הערכה של רופא מיומן ללא חישוב מדויק נמצאה בהתאמה גבוהה לערכו של מקטע הפליטה המחושב. מִקְטַע פְּלִיטָה במילון רפואת הלב [רפואה] (תשע"ג), באתר האקדמיה ללשון העברית הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Technology (אלבום)

Technology (מאנגלית: טכנולוגיה) הוא אלבום הבכורה של להקת הדת' מטאל קרימסון דת'. האלבום יצא לאור בשנת 2004. כל השירים נכתבו והולחנו על ידי להקת קרימסון דת'. קרימסון דת' גיינר ולנסיה - שירה, גיטרה אדגר רודריגז - גיטרה קרלוס דלגדו - גיטרה בס רפאל קובליס - תופים האלבום באתר הרשמי של הלהקה האלבום באתר Encyclopaedia Metallum
קרולינה דין

קרולינה דין (באנגלית: Karolina Dean) היא דמות בדיונית של גיבורת-על חייזרית המופיעה בחוברות הקומיקס Runaways ביקום מארוול קומיקס. דמותה הופיעה לראשונה בחוברת Runaways #1 מיולי 2003, ונוצרה על ידי הכותב בריאן ק. ווהן והמאייר אדריאן אלפונה. קרולינה דין היא בתם של פרנק ולזלי דין, זוג שחקנים הוליוודיים, שלמעשה היו פורעי חוק חוצניים שהוגלו מכוכב הלכת שלהם, מאג'סדיין. זהותה האמיתית של קרולינה כחייזרית הוסוותה באמצעות צמידי בריאות מיוחדים, לכאורה בגלל אלרגיה לפניצילין. פרנק ולזלי הצטרפו ל"גאווה", אגודת סתרים המתכנסת כל שנה והורגת ילד כקורבן עבור גזע "הגיבורים". יום אחד, שאר ילדי "הגאווה" הקטנים יותר ממנה סיפרו לה, כי ראו את הוריהם מקריבים ילדה חפה מפשע כקורבן. היא ברחה איתם, והם הפכו לקבוצת Runaways. כאשר אלכס ויילדר שכנע אותה להוריד את הצמיד. היא גילתה על מוצאה הסודי ועל כוחותיה. כאשר הקבוצה קיבלה כינויים, כינויה של קרולינה היה "לוסי ברקיע", בהרמז לשיר "לוסי ברקיע היהלומים" ובהתייחסות למראה הייחודי של קרולינה. לאחר הבסת הגאווה והגיבורים, ה-Runaways נשלחו בידי קפטן אמריקה למשפחות אומנה, אך קרולינה ארגנה פגישה מחודשת והם ברחו שוב. קרולינה נלחמה תחת מנהיגות הדה פקטו של ניקו מינורו, ובסופו של דבר יצאה מהארון כלסבית כשניסתה לנשק את ניקו. זמן קצר לאחר מכן, הסקרול קסווין נוחת על פני כדור הארץ, ואומר לקרולינה כי הוריהם קבעו כי יהיו זוג למניעת מלחמות בין שני הגזעים. קסווין משנה צורה לאישה, והם נוסעים למאג'סדיין לחתונה. החתונה נקטעת, והזוג מתרסקות בכדור הארץ ליד ההוסטל של ה-Runaways, בדיוק בזמן להצלת מולי הייז. לאחר מותה של גרטרוד, קסווין מצטרף לקבוצה באופן רשמי. מאוחר יותר, הנרי פיטר גייריק מטעם סוכנות S.W.O.R.D חוטף את קרולינה וחייזרים אחרים על פני כדור הארץ. היא שוחררה לצד השאר, ועזרה להגן על בסיס S.W.O.R.D ממתקפה והוחזרה לכדור הארץ בידי אביגיל בראנד. כאשר ניקו וצ'ייס סטיין נחטפו בידי ארקייד, מולי שמה לב והלכה עם קרולינה לבקש עזרה מהאנק פים. כאשר ניקו וצ'ייס שוחררו ולאחר מותו של ארקייד, קרולינה ומולי הלכו לבקר אותם. את דמותה של קרולינה דין בסדרת הלייב אקשן "הבורחים" מגלמת השחקנית וירג'יניה גרדנר. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס
Death Is Essential

Death Is Essential (מאנגלית: מוות הוא הכרחי) הוא האלבום השני של להקת הדת' מטאל קרימסון דת'. האלבום יצא לאור בינואר 2006. כל השירים נכתבו והולחנו על ידי להקת קרימסון דת'. קרימסון דת' גיינר ולנסיה - שירה, גיטרה, קלידים אדגר רודריגז - גיטרה קרלוס דלגדו - גיטרה בס רפאל קובליס - תופים האלבום באתר Encyclopaedia Metallum האלבום באתר הרשמי של הלהקה ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.